b'\n_START_ARTICLE_\nBeelzebub\n_START_SECTION_\nArgument\n_START_PARAGRAPH_\nLa hist\xc3\xb2ria segueix la vida de Tatsumi Oga, un estudiant de primer any de l\'institut Ishiyama, una escola plena de delinq\xc3\xbcents juvenils. La trama s\'inicia quan l\'Oga explica al seu millor amic, Takayuki Furuichi, l\'estranya hist\xc3\xb2ria de com va trobar un beb\xc3\xa8 i va ser obligat a fer-se\'n c\xc3\xa0rrec. Un dia, mentre pegava a altres delinq\xc3\xbcents vora el riu, veu un home flotant a l\'aigua, qui sorpresivament es parteix en dos, deixant sortir un beb\xc3\xa8 del seu interior. El nen \xc3\xa9s el fill del Rei Dimoni, que va ser enviat per a destruir la humanitat. L\'Oga \xc3\xa9s escollit per a criar-lo juntament amb la mainadera del beb\xc3\xa8, Hildegarde. La hist\xc3\xb2ria segueix la vida a l\'insititut de l\'Oga mentre intenta criar al beb\xc3\xa8, a qui anomena Beel i de qui no es pot separar m\xc3\xa9s de 8 metres sota perill de mort._NEWLINE_Als primers cap\xc3\xadtols, l\'Oga intenta per tots els mitjans passar a Beel a un altre estudiant d\'Ishiyama, pensant que si troba alg\xc3\xba m\xc3\xa9s poder\xc3\xb3s i malvat que ell (qualitats per les que va ser elegit) el beb\xc3\xa8 s\'unir\xc3\xa0 a ell i el deixar\xc3\xa0 lliure. Decideix intentar passar el nen a algun membre del Touhoushinki, els estudiants m\xc3\xa9s forts d\'Ishiyama. L\'Oga coneix i lluita contra Hajime Kanzaki, el primer membre del Toushoushinki i un dels m\xc3\xa9s propers a dominar l\'institut. Malgrat aix\xc3\xb2, l\'Oga ven\xc3\xa7 el Kanzaki amb facilitat, el que causa que Beel s\'uneixi encara m\xc3\xa9s a ell._NEWLINE_M\xc3\xa9s tard, l\'Oga descobreix un tatuatge peculiar a la part de fora de la seva m\xc3\xa0 dreta. Hilda li explica que \xc3\xa9s el segell del Rei Dimoni, conegut com a "conjur Zebub" i que el marca com a servent de la familia real. La seva aparici\xc3\xb3 implica que ha fet un contracte oficial amb el beb\xc3\xa8 Beel. Tamb\xc3\xa9 li diu que com m\xc3\xa9s malvat \xc3\xa9s el portador del segell, m\xc3\xa9s complex i gran es far\xc3\xa0. Perqu\xc3\xa8 el segell no creixi m\xc3\xa9s, l\'Oga intenta evitar posar-se en batalles amb la resta d\'estudiants, per\xc3\xb2 ho deixa c\xc3\xb3rrer quen en Himekawa, el segon membre del Touhoushinki, captura la Hilda i el Furuichi. L\'Oga s\'infiltra a la base d\'en Himekawa per a rescatar-los i el ven\xc3\xa7 usant el conjur Zebub per primer cop. Les conseq\xc3\xbc\xc3\xa8ncies d\'haver utilitzat aquest poder es manifesten fent que el tatuatge creixi ocupant tot el seu bra\xc3\xa7. En mirar el blas\xc3\xb3, Hilda comenta que l\'enorme quantitat d\'energia emprada per l\'Oga, hauria enbogit a un hum\xc3\xa0 normal i corrent._NEWLINE_Durant una visita al parc, l\'Oga coneix una noia anomenada Aoi i el seu germ\xc3\xa0 petit, el Kouta. L\'Oga li demana immediatament per sortir amb ella, confonent el significat del "debut del parc", fent que l\'equivocaci\xc3\xb3 es quedi al cor de l\'Aoi. L\'Oga li diu al Beel que lluiti contra el Kouta (potser com a broma), per\xc3\xb2 en Kouta accepta el repte i el ven\xc3\xa7 amb facilitat. Aquest esdeveniment es convertir\xc3\xa0 en una futura rivalitat entre els dos beb\xc3\xa8s. M\xc3\xa9s tard \xc3\xa9s revelat que l\'Aoi, que en realitat anava disfressada tota l\'estona, \xc3\xa9s en realitat Aoi Kunieda, la l\xc3\xadder de les Red Tails i una altra membre dle Touhoushinki._NEWLINE_L\'Aoi, que estava ausent de l\'escola durant els primers esdeveniments del manga, ha tornat a Ishiyama a vencer l\'Oga per evitar que causi m\xc3\xa9s problemes a l\'escola. Quan els dos es troben cara a cara en una batalla, ella s\'adona que l\'Oga \xc3\xa9s el mateix noi que va con\xc3\xa8ixer al parc per\xc3\xb2 ell no la reconeix. Despr\xc3\xa9s que l\'Oga eviti dos atacs de la noia, s\'adona que el Beel se sent atret per l\'Aoi i li demana que sigui la mare del Beel. Malgrat que aix\xc3\xb2 significa que el substitueixi com a pare, aix\xc3\xb2 causa una altra confusi\xc3\xb3 com la del parc. La lluita \xc3\xa9s posposada i la Hilda arriba aviat per donar la llet al Beel. El MK5 apareix per primer com en aquesta saga, nom\xc3\xa9s per ser f\xc3\xa0cilment derrotats en un patr\xc3\xb3 que es repetir\xc3\xa0 al llarg de la hist\xc3\xb2ria. Despr\xc3\xa9s de la batalla, el beb\xc3\xa8 Beel sent alguna cosa, que acaba sent l\'\xc3\xbaltim dels Touhoushinki, el tojou. L\'Oga, tot i aix\xc3\xb2, no se n\'adona._NEWLINE_L\'Aoi veu la lluita de l\'Oga i la Hilda contra l\'MK5 i es creu els rumors s\xc3\xb3n marit i muller. \xc3\x89s desafiada per la Hilda per comprovar la seva habilitat, per\xc3\xb2 la lluita acaba aviat, fent que la Hilda decideixi que l\'Aoi no est\xc3\xa0 al mateix nivell que l\'Oga. Al mateix temps, l\'Oga \xc3\xa9s desafiat per la Chiaki i la Nene, memebres de les Red Tails. Dos estudiants femenines li diuen a l\'Aoi que l\'Oga les ha deixat fora de combat, malgrat que en realitat ha estat l\'MK5._NEWLINE_L\'Aoi, creient que ha estat l\'Oga, el desafia per venjar les seves amigues mentre que l\'Oga assumeix que vol acceptar el rol de ser la mare del Beel. Al mateix temps, la Nene es desperta a la infermeria i corre a avisar de la trampa de l\'MK5 per enfrontar l\'Aoi i l\'Oga. L\'MK5, tot i aix\xc3\xb2, evita que ning\xc3\xba interrompi la lluita. La Nene quasi \xc3\xa9s disparada, per\xc3\xb2 el Natsume apareix salvant-la i vencent els MK5. La Nene corre a explicar-li la veritat a l\'Aoi, per\xc3\xb2 \xc3\xa9s massa tard, ja que sembla que la l\xc3\xadder de les Red Tails ha ven\xc3\xa7ut l\'Oga, nom\xc3\xa9s per a ser reempla\xc3\xa7at pel Miwa i l\'Ikari (membres del MK5). L\'Oga repentinament s\'aixeca i els ven\xc3\xa7 amb gran facilitat. Llavors es mostra que la Hilda i el Furuichi han estat veient tota la batalla. Els tres amb el Beel, van a buscar el Toujou per intentar que ell es quedi el nen. Sense saber que estan caient en una tramapa del Himekawa i el Kanzaki per aconseguir que s\'enfrontin entre ells. L\'Aoi corre a avisar a l\'Oga de l\'enorme for\xc3\xa7a del Toujou. L\'Oga i la resta tenen problemes per trobar el Toujou, pel que l\'Oga li escriu una carta de desafiament i li demana a l\'Aoi que li entregui. Ella intenta destruir-la, per\xc3\xb2 \xc3\xa9s vista per un dels subordinats del Toujou. Ells planegen la lluita a les 5 de la tarda._NEWLINE_L\'Oga \xc3\xa9s desafiat novament per l\'MK5, a qui ven\xc3\xa7 f\xc3\xa0cilment, per\xc3\xb2 aix\xc3\xb2 causa que arribi tard. El Toujou ha marxat despr\xc3\xa9s d\'apallissar uns quants motoristes d\'una banda, el que impulsa a l\'Oga per trobar el Tojou. M\xc3\xa9s tard, el beb\xc3\xa8 Beel comen\xc3\xa7a a sentir-se malalt, ha agafat un refredat. Misteriosament el tatuatge de l\'Oga s\'esvaeix i m\xc3\xa9s tard a la nit el Beel desapareix. Hilda fa fora a l\'Oga de casa perqu\xc3\xa8 busqui el Beel i marxa cap al m\xc3\xb3n demoniac a buscar ajuda. L\'Oga busca el nen, per\xc3\xb2 acaba trobant-se amb el Tojou qui t\xc3\xa9 el Beel agafat a la seva esquena. Despr\xc3\xa9s d\'una picabaralla en Tojou s\'al\xc3\xa7a com el vencedor i li demana a l\'Oga que el torni a desafiar algun cop. Quan l\'Oga arriba a casa es troba a la Hilda esperant-lo, amb un estrany dimoni doctor conegut com a doctor Furucas i la seva assistent, la Lamia. Furucas revela que el refredat del Beel \xc3\xa9s la manera que t\xc3\xa9 el nen d\'afrontar un augment de poder, quedant-se tota l\'energia per a ell mateix i tallant el vincle amb l\'Oga per tal de protegir-lo. La Lamia injecta a l\'Oga una droga que li permet restablir el vincle amb el Beel. Aleshores l\'Oga torna a desafiar el Tojou amb l\'ajuda dels altres tres Tohoushinki. Un cop aconsegueix arribar al Tojou, Beel torna a la normalitat i retorna amb l\'Oga corrents. Tojou i l\'Oga tenen un duel final on l\'Oga es declara vencedor, per\xc3\xb2 l\'influx del poder del Beel causa que destrueixi tot l\'institut._NEWLINE_Com que el seu institut ha estat destrossat, els estudiants d\'Ishiyama s\xc3\xb3n obligats a anar a un altre institut, el Saint Ishiyama. Inicialment s\xc3\xb3n constantment mirats malament, per\xc3\xb2 despr\xc3\xa9s d\'un partit de voleivol contra els sis cavallers, els prejudicis inicials contra ells desapareixen. Durant el partit, el poder demoniac de l\'Oga es mostra per culpa de la lluita contra alg\xc3\xba que tenia un greuge contra ell. Per sort, el succ\xc3\xa9s \xc3\xa9s encobert pel president del Saint Ishiyama, que diu que nom\xc3\xa9s ha estat un truc. El president resulta ser tamb\xc3\xa9 un dimoni._NEWLINE_Un nou professor aviat arriba per substituir el que ensenyava al grup d\'Ishiyama, deixant inconscients tant l\'Oga com el Toujou i obligant-los a anar a classe. El professor, Zenjiro Saotome, reapareix m\xc3\xa9s tard, quan l\'Oga, la Hilda i l\'Aoi s\xc3\xb3n atacats per Hecadoth, i engega una batalla contra el demoni. M\xc3\xa9s tard, Naga i Graphel, els altres dos dimonis que van arribar al m\xc3\xb3n hum\xc3\xa0 en busca de l\'Oga apareixen davant el Saotome, per\xc3\xb2 ell empra el seu conjur per atacar-los. En adonar-se que el professor \xc3\xa9s massa poder\xc3\xb3s per ells, Naga utilitza una joia teletransportadora per retornar els tres dimonis al m\xc3\xb3n demoniac. Despr\xc3\xa9s en Saotome, tot i el rebuig inicial de l\'Oga, acaba entranant-lo en l\'\xc3\xbas de conjurs demoniacs.'